CELEX: 32017D0728
Language: et
Date: 2017-04-20 00:00:00
Title: Komisjoni rakendusotsus (EL) 2017/728, 20. aprill 2017, millega muudetakse rakendusotsust 2013/92/EL Hiinast pärit kindlaksmääratud kaupade veol kasutatava puidust pakkematerjali suhtes kohaldatava järelevalve, taimetervise kontrolli ja meetmete kohta (teatavaks tehtud numbri C(2017) 2429 all)

25.4.2017   
               
               
                  ET
               
               
                  Euroopa Liidu Teataja
               
               
                  L 107/33
               
            KOMISJONI RAKENDUSOTSUS (EL) 2017/728,
      20. aprill 2017,
      millega muudetakse rakendusotsust 2013/92/EL Hiinast pärit kindlaksmääratud kaupade veol kasutatava puidust pakkematerjali suhtes kohaldatava järelevalve, taimetervise kontrolli ja meetmete kohta
      
         
            (teatavaks tehtud numbri C(2017) 2429 all)
         
      
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõike 3 neljandat lauset,
      ning arvestades järgmist:
      
                  (1)
               
               
                  Komisjoni rakendusotsuses 2013/92/EL (2) on sätestatud Hiinast pärit teatavate kaupade veol kasutatava puidust pakkematerjali suhtes kohaldatavad meetmed, järelevalve ja taimetervise kontroll.
               
            
                  (2)
               
               
                  Rakendusotsuse 2013/92/EL kohaldamisel on ilmnenud, et teatavate Hiinast pärit kaupade veol kasutatav puidust pakkematerjal kujutab endast liidus endiselt ohtu taimetervisele. Seepärast tuleks jätkata kõnealuse rakendusotsusega ette nähtud järelevalve, taimetervise kontrolli ja meetmete kohaldamist kuni 31. juulini 2018 ning määrata sellest lähtuvalt kindlaks, milliseks kuupäevaks peavad liikmesriigid koostama aruanded importimisel tehtud taimetervise kontrollide kohta.
               
            
                  (3)
               
               
                  Komisjoni rakendusmäärusega (EL) 2016/1821 (3) ajakohastati teatavate kaupade puhul kombineeritud nomenklatuuri koode. Seega tuleks otsuse 2013/92/EL I ja II lisas esitatud aruandevorm viia kooskõlla ajakohastatud nomenklatuuriga.
               
            
                  (4)
               
               
                  Seepärast tuleks otsust 2013/92/EL vastavalt muuta.
               
            
                  (5)
               
               
                  Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA OTSUSE:
      Artikkel 1
      Rakendusotsust 2013/92/EL muudetakse järgmiselt.
      
                  1)
               
               
                  Artikkel 5 asendatakse järgmisega:
                  „Artikkel 5
                  Aruandlus
                  Ilma et see piiraks komisjoni direktiivi 94/3/EÜ (*1) kohaldamist, teatavad liikmesriigid komisjonile käesoleva otsuse artiklite 2 ja 3 kohaselt tehtud taimetervise kontrollide arvu ja tulemused ajavahemiku 1. aprillist 2016 – 31. märtsini 2017 kohta 31. juuliks 2017 ja ajavahemiku 1. aprillist 2017 – 31. märtsini 2018 kohta 30. aprilliks 2018. Selleks kasutavad liikmesriigid II lisas esitatud aruandevormi.
                  
                     (*1)  Komisjoni 21. jaanuari 1994. aasta direktiiv 94/3/EÜ, millega sätestatakse menetlus kolmandatest riikidest pärinevate taimetervist otseselt ohustavate saadetiste või kahjulike organismide kinnipidamisest teavitamise kohta (EÜT L 32, 5.2.1994, lk 37).“"
						
               
            
                  2)
               
               
                  Artikli 7 teine lõik asendatakse järgmisega:
                  „Artikleid 1–4 kohaldatakse kuni 31. juulini 2018.“
               
            
                  3)
               
               
                  I ja II lisa muudetakse vastavalt käesoleva otsuse lisale.
               
            Artikkel 2
      Käesolev otsus on adresseeritud liikmesriikidele.
      
         Brüssel, 20. aprill 2017
         
            
               Komisjoni nimel
            
            
               komisjoni liige
            
            Vytenis ANDRIUKAITIS
         
      
      
         (1)  EÜT L 169, 10.7.2000, lk 1.
      
         (2)  Komisjoni 18. veebruari 2013. aasta rakendusotsus 2013/92/EL Hiinast pärit kindlaksmääratud kaupade veol kasutatava puidust pakkematerjali suhtes kohaldatava järelevalve, taimetervise kontrolli ja meetmete kohta (ELT L 47, 20.2.2013, lk 74).
      
         (3)  Komisjoni 6. oktoobri 2016. aasta rakendusmäärus (EL) 2016/1821, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 294, 28.10.2016, lk 1).
      
         LISA
         
                     1.
                  
                  
                     Rakendusotsuse 2013/92/EL I lisas esitatud tabeli kaheksandas reas asendatakse number „6908“ numbriga „6907“.
                  
               
                     2.
                  
                  
                     Rakendusotsuse 2013/92/EL II lisas esitatud tabeli kaheksandas veerus asendatakse number „6908“ numbriga „6907“.